nibzard/narodne-novine-full-text-markdown huggingface dataset:
### NN 45/2016 (13.5.2016.), Plan prijma u državnu službu u Državno izborno povjerenstvo Republike Hrvatske za 2016. godinu

45 13.05.2016 Plan prijma u državnu službu u Državno izborno povjerenstvo Republike Hrvatske za 2016. godinu

DRŽAVNO IZBORNO POVJERENSTVO REPUBLIKE HRVATSKE

1178

Na temelju članka 43. stavka 2. točke c) Zakona o državnim službenicima (»Narodne novine«, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 1/15 i 38/15), a sukladno Državnom proračunu Republike Hrvatske za 2016. godinu i projekcijama za 2017. i 2018. godinu (»Narodne novine«, broj 26/16), tajnica Državnog izbornog povjerenstva Republike Hrvatske donosi

PLAN PRIJMA

U DRŽAVNU SLUŽBU U DRŽAVNO IZBORNO POVJERENSTVO REPUBLIKE HRVATSKE ZA 2016. GODINU

I.

Ovim Planom prijma u državnu službu utvrđuje se prijam državnih službenika u Stručnu službu Državnog izbornog povjerenstva Republike Hrvatske za 2016. godinu.

II.

Plan prijma u državnu službu sadrži stvarno stanje popunjenosti radnih mjesta u Stručnoj službi Državnog izbornog povjerenstva Republike Hrvatske te potreban broj državnih službenika na neodređeno vrijeme.

III.

U Stručnoj službi Državnog izbornog povjerenstva Republike Hrvatske zaposleno je 13 državnih službenika na neodređeno vrijeme.

IV.

U Stručnoj službi Državnog izbornog povjerenstva u 2016., sukladno predviđenim financijskim sredstvima u Državnom proračunu Republike Hrvatske za 2016. te suglasnosti Ministarstva financija od 10. svibnja 2016., Klasa: 100-01/16-01/59; Urbroj: 513-05-01-16-2, planira se prijam na neodređeno vrijeme:

– 2 (dva) službenika sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim studijem pravne struke.

V.

Na temelju ovog Plana prijma, slobodna radna mjesta popunjavaju se putem javnog natječaja, internog oglasa, napredovanja ili premještaja.

VI.

Plan prijma u državnu službu stupa na snagu danom donošenja, a objavljuje se u »Narodnim novinama«, te na internetskim stranicama Ministarstva uprave i Državnog izbornog povjerenstva Republike Hrvatske.

Klasa: 112-01/16-01/03

Urbroj: 507/11-16-3

Zagreb, 11. svibnja 2016.

Tajnica
Irena Kravos, dipl. iur., v. r.
### NN 45/2016 (13.5.2016.), Rješenje Zavoda za unapređivanje zaštite na radu klasa: UP/I-115-01/16-01/17, urbroj: 425-02/2-16-2 od 5. svibnja 2016.

45 13.05.2016 Rješenje Zavoda za unapređivanje zaštite na radu klasa: UP/I-115-01/16-01/17, urbroj: 425-02/2-16-2 od 5. svibnja 2016.

ZAVOD ZA UNAPREĐIVANJE ZAŠTITE NA RADU

1179

Na zahtjev IMT j.d.o.o. iz Karlovca, Mala Švarča 10, OIB: 75516035780, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

IMT j.d.o.o. iz Karlovca, Mala Švarča 10, OIB: 75516035780, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/16-01/17

Urbroj: 425-02/2-16-2

Zagreb, 5. svibnja 2016.

Ravnatelj
Vitomir Begović, v. r.
### NN 45/2016 (13.5.2016.), Pravilnik o izmjenama i dopunama Pravilnika o minimalnim standardima, načinu izračuna i mjerilima za izračun tehničkih pričuva mirovinskog osiguravajućeg društva

45 13.05.2016 Pravilnik o izmjenama i dopunama Pravilnika o minimalnim standardima, načinu izračuna i mjerilima za izračun tehničkih pričuva mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

1180

Na temelju članka 85. stavka 2. Zakona o mirovinskim osiguravajućim društvima (»Narodne novine« broj 22/14), Hrvatska agencija za nadzor financijskih usluga na sjednici Upravnog vijeća, održanoj 5. svibnja 2016. donosi

PRAVILNIK

O IZMJENAMA I DOPUNAMA PRAVILNIKA O MINIMALNIM STANDARDIMA, NAČINU IZRAČUNA I MJERILIMA ZA IZRAČUN TEHNIČKIH PRIČUVA MIROVINSKOG OSIGURAVAJUĆEG DRUŠTVA

Članak 1.

(1) U članku 10. stavku 1. Pravilnika o minimalnim standardima, načinu izračuna i mjerilima za izračun tehničkih pričuva mirovinskog osiguravajućeg društva (»Narodne novine« broj 98/14, dalje u tekstu: Pravilnik) dodaju se točke 1. i 2. koje glase:

»1. Najviša kamatna stopa za izračun tehničkih pričuva za ugovore o mirovinama obveznog mirovinskog osiguranja zaključene nakon 1. 10. 2016. iznosi 1,5%.

2. Najviša kamatna stopa za izračun tehničke pričuve za ugovore o mirovinama dobrovoljnog mirovinskog osiguranja zaključene nakon 1. 10. 2016. iznosi 1,5% za dobrovoljne doživotne mirovine, odnosno 1,75% za ostale programe dobrovoljnog mirovinskog osiguranja.«

(2) U članku 10. stavku 1. Pravilnika točke 1., 2., 3., 4., 5., 6., 7. i 8. postaju točke 3., 4., 5., 6., 7., 8., 9. i 10.

(3) U članku 10. stavku 1. Pravilnika točka 1. koja postaje točka 3. mijenja se i glasi:

»Najviša kamatna stopa za izračun tehničkih pričuva za ugovore o mirovinama obveznog mirovinskog osiguranja zaključene od
1. 1. 2015. do zaključno 30. 9. 2016. godine iznosi 2,5%.«

(4) U članku 10. stavku 1. Pravilnika točka 2. koja postaje točka 4. mijenja se i glasi:

»Najviša kamatna stopa za izračun tehničke pričuve za ugovore o mirovinama dobrovoljnog mirovinskog osiguranja zaključene od 1. 1. 2015. do zaključno 30. 9. 2016. godine iznosi 2,5% za dobrovoljne doživotne mirovine, odnosno 2,75% za ostale programe dobrovoljnog mirovinskog osiguranja.«

(5) U članku 10. stavku 1. Pravilnika točka 4. koje postaje točka 6. mijenja se i glasi:

»Kamatna stopa iz točaka 1., 2., 3.,4. i 5. odgovara kamatnoj stopi i kada se diskontni faktor koji se koristi za izračun tehničkih pričuva prikaže u obliku 1/(1+i).«

(6) U članku 10. Pravilnika stavak 2. mijenja se i glasi:

»Agencija će donijeti odluku o kamatnoj stopi iz stavka 1. točaka 1. i 2. u slučaju značajne promjene prinosa na državne obveznice.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-04/66

Urbroj: 326-01-660-16-3

Zagreb, 5. svibnja 2016.

Predsjednik Upravnog vijeća
Petar-Pierre Matek, v. r.
### NN 46/2016 (18.5.2016.), Aneks I. Ugovora između Vlade Republike Hrvatske i Islamske zajednice u Hrvatskoj o pitanjima od zajedničkog interesa

VLADA REPUBLIKE HRVATSKE I ISLAMSKA ZAJEDNICA U HRVATSKOJ

1182

VLADA REPUBLIKE HRVATSKE, koju zastupa Tihomir Orešković, predsjednik Vlade Republike Hrvatske

i

ISLAMSKA ZAJEDNICA U HRVATSKOJ, koju zastupa muftija dr. Aziz ef. Hasanović, predsjednik Mešihata Islamske zajednice u Hrvatskoj, sklapaju

ANEKS I.

UGOVORA IZMEĐU VLADE REPUBLIKE HRVATSKE I ISLAMSKE ZAJEDNICE U HRVATSKOJ O PITANJIMA OD ZAJEDNIČKOG INTERESA

Članak 1.

Ugovorne strane sporazumno utvrđuju da su dana 20. prosinca 2002. godine zaključile Ugovor između Vlade Republike Hrvatske i Islamske zajednice u Hrvatskoj o pitanjima od zajedničkog interesa.

Članak 2.

Ugovorne strane sporazumno dopunjuju Ugovor između Vlade Republike Hrvatske i Islamske zajednice u Hrvatskoj o pitanjima od zajedničkog interesa, na način da se iza članka 7. Ugovora između Vlade Republike Hrvatske i Islamske zajednice u Hrvatskoj o pitanjima od zajedničkog interesa dodaje članak 7.a, koji glasi:

»Članak 7.a

Islamska zajednica u Hrvatskoj, u cilju zadovoljenja vjernika islamske vjeroispovijesti na izbor prehrane u skladu s vjerskim potrebama (halal) osnovala je Centar za certificiranje halal kvalitete, kao organizacijski oblik vjerske zajednice.

Centar za certificiranje halal kvalitete je jedini organizacijski oblik Islamske zajednice u Hrvatskoj koji je ovlašten tumačiti pojam halal (riječ halal kao vjerski termin), pružati uslugu certificiranja halal usluga i proizvoda, izdavati halal certifikate, kao i vršiti nadzor nad certificiranim proizvodima i uslugama na području Republike Hrvatske.«

Članak 3.

Ugovorne strane sporazumjele su se da odredbe ovoga Aneksa I. Ugovora između Vlade Republike Hrvatske i Islamske zajednice u Hrvatskoj o pitanjima od zajedničkog interesa, sklopljenog 20. prosinca 2002. godine, stupaju na snagu danom potpisa.

Članak 4.

Ovaj Aneks je potpisan u četiri (4) jednako vjerodostojnih primjeraka.

Zagreb, 21. travnja 2016.

|  |  |
| --- | --- |
| ZA ISLAMSKU ZAJEDNICU U HRVATSKOJ  Predsjednik Mešihata  Islamske zajednice u Hrvatskoj  Muftija dr. Aziz ef. Hasanović, v. r. | ZA VLADU REPUBLIKE HRVATSKE  Predsjednik  Vlade Republike Hrvatske  Tihomir Orešković, v. r. |

46 18.05.2016 Aneks I. Ugovora između Vlade Republike Hrvatske i Islamske zajednice u Hrvatskoj o pitanjima od zajedničkog interesa
### NN 46/2016 (18.5.2016.), Obavijest o podnesenom zahtjevu za zaštitu naziva "Slavonski med" oznaka izvornosti

MINISTARSTVO POLJOPRIVREDE

1184

Ministarstvo poljoprivrede na temelju članka 88. stavka 9. Zakona o poljoprivredi (»Narodne novine« br. 30/2015, u daljnjem tekstu Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »SLAVONSKI MED« OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 24. kolovoza 2015. godine zaprimilo je Zahtjev za zaštitu naziva »Slavonski med« oznakom izvornosti od podnositelja zahtjeva Udruge proizvođača »Slavonskog meda«, Trg Ljudevita Patačića 1, 33000 Virovitica.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od dva mjeseca od datuma objave ove Obavijesti podnijeti prigovor na podneseni Zahtjev, sukladno članku 88. stavku 10. Zakona.

3. Sukladno članku 88. stavku 9. Zakona, nakon objave ove Obavijesti, na mrežnim stranicama Ministarstva (www.mps.hr) bit će objavljena Specifikacija proizvoda »Slavonski med«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/15-01/08

Urbroj: 525-09/1340-16-13

Zagreb, 12. svibnja 2016.

Ministar

prof. dr. sc. Davor Romić, v. r.
### NN 46/2016 (18.5.2016.), Obavijest o podnesenom zahtjevu za zaštitu naziva "Lička janjetina" oznaka zemljopisnog podrijetla

MINISTARSTVO POLJOPRIVREDE

1185

Ministarstvo poljoprivrede na temelju članka 88. stavka 9. Zakona o poljoprivredi (»Narodne novine« br. 30/2015, u daljnjem tekstu Zakon) objavljuje

OBAVIJEST

O PODNESENOM ZAHTJEVU ZA ZAŠTITU NAZIVA »LIČKA JANJETINA« OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) 23. veljače 2016. godine zaprimilo je Zahtjev za zaštitu naziva »Lička janjetina« oznakom zemljopisnog podrijetla od podnositelja zahtjeva Udruge uzgajivača ovaca »Lika«, Ante Starčevića 17, 53000 Gospić.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od dva mjeseca od datuma objave ove Obavijesti podnijeti prigovor na podneseni Zahtjev, sukladno članku 88. stavku 10. Zakona.

3. Sukladno članku 88. stavku 9. Zakona, nakon objave ove Obavijesti, na mrežnim stranicama Ministarstva (www.mps.hr) bit će objavljena Specifikacija proizvoda »Lička janjetina«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: UP/I-310-26/16-01/19

Urbroj: 525-09/1340-16-3

Zagreb, 12. svibnja 2016.

Ministar

prof. dr. sc. Davor Romić, v. r.
### NN 46/2016 (18.5.2016.), Odluka o donošenju nastavnog plana i okvirnog programa za zanimanje Tehničar zaštite prirode (330804) u obrazovnom sektoru Šumarstvo, prerada i obrada drva u trajanju od četiri godine

MINISTARSTVO ZNANOSTI, OBRAZOVANJA I SPORTA

1186

Na temelju članka 27. stavka 13. Zakona o odgoju i obrazovanju u osnovnoj i srednjoj školi (»Narodne novine«, broj 87/2008, 86/2009, 92/2010, 105/2010 – isp., 90/2011, 16/2012, 86/2012, 94/2013 i 152/2014) ministar znanosti, obrazovanja i sporta donosi

ODLUKU

O DONOŠENJU NASTAVNOG PLANA I OKVIRNOG PROGRAMA ZA ZANIMANJE TEHNIČAR ZAŠTITE PRIRODE (330804) U OBRAZOVNOM SEKTORU ŠUMARSTVO, PRERADA I OBRADA DRVA U TRAJANJU OD ČETIRI GODINE

I.

Ovom odlukom donosi se nastavni plan i okvirni program za zanimanje TEHNIČAR ZAŠTITE PRIRODE (330804) u obrazovnom sektoru ŠUMARSTVO, PRERADA I OBRADA DRVA u trajanju od četiri godine.

II.

Sadržaji nastavnog plana i okvirnog programa za zanimanje TEHNIČAR ZAŠTITE PRIRODE (330804) u obrazovnom sektoru ŠUMARSTVO, PRERADA I OBRADA DRVA, sastavni su dio ove odluke.

III.

Zajednički općeobrazovni dio nastavnog plana i okvirnog programa za zanimanje TEHNIČAR ZAŠTITE PRIRODE utvrđen je Odlukom ministra prosvjete i kulture o usvajanju nastavnih planova i programa srednjih škola te minimum zajedničkih općih sadržaja strukovnih i umjetničkih škola (klasa: 602-03/91-01-114, urbroj: 532-08/91-01 od 20. lipnja 1991.) i Odlukom ministra prosvjete i športa (klasa: 602-03/96-01/1170, urbroj: 532-03/1-96-1 od 25. lipnja 1996.) o izmjenama i dopunama zajedničkog i izbornog dijela nastavnog plana i programa za stjecanje stručne spreme.

IV.

Ova odluka primjenjivat će se od školske godine 2016./2017. za učenike prvog razreda. Učenici koji su se u eksperimentalni program obrazovanja za zanimanje TEHNIČAR ZAŠTITE PRIRODE (330504) upisali ranijih godina nastavljaju školovanje po programu i nazivlju koji su ranije upisali.

V.

Ova odluka stupa na snagu osmog dana od dana objave u »Narodnim novinama«.

Klasa:

Urbroj:

Zagreb,

Ministar

Predrag Šustar, v. r.

[NASTAVNI PLAN I OKVIRNI PROGRAM](dodatni/440441.pdf)

46 18.05.2016 Odluka o donošenju nastavnog plana i okvirnog programa za zanimanje Tehničar zaštite prirode (330804) u obrazovnom sektoru Šumarstvo, prerada i obrada drva u trajanju od četiri godine

46 18.05.2016 Odluka o donošenju nastavnog plana i okvirnog programa za zanimanje Tehničar zaštite prirode (330804) u obrazovnom sektoru Šumarstvo, prerada i obrada drva u trajanju od četiri godine

46 18.05.2016 Odluka o donošenju nastavnog plana i okvirnog programa za zanimanje Tehničar zaštite prirode (330804) u obrazovnom sektoru Šumarstvo, prerada i obrada drva u trajanju od četiri godine
### NN 46/2016 (18.5.2016.), Odluka o donošenju nastavnog plana i programa za zanimanje Grafički tehničar pripreme (210394), prilagođenog programa za učenike s teškoćama, u obrazovnom sektoru Grafička tehnologija i audio-vizualno oblikovanje, u trajanju od četiri godine

MINISTARSTVO ZNANOSTI, OBRAZOVANJA I SPORTA

1187

Na temelju članka 27. stavka 13. Zakona o odgoju i obrazovanju u osnovnoj i srednjoj školi (»Narodne novine«, broj 87/2008, 86/2009, 92/2010, 105/2010 – isp., 90/2011, 16/2012, 86/2012, 94/2013 i 152/2014) ministar znanosti, obrazovanja i sporta donosi

ODLUKU

O DONOŠENJU NASTAVNOG PLANA I PROGRAMA ZA ZANIMANJE GRAFIČKI TEHNIČAR PRIPREME (210394), PRILAGOĐENOG PROGRAMA ZA UČENIKE S TEŠKOĆAMA, U OBRAZOVNOM SEKTORU GRAFIČKA TEHNOLOGIJA I AUDIO-VIZUALNO OBLIKOVANJE, U TRAJANJU OD ČETIRI GODINE

I.

Ovom odlukom donosi se nastavni plan i program za zanimanje GRAFIČKI TEHNIČAR PRIPREME (210394), prilagođenog programa za učenike s teškoćama u obrazovnom sektoru GRAFIČKA TEHNOLOGIJA I AUDIO-VIZUALNO OBLIKOVANJE u trajanju od četiri godine.

II.

Sadržaji nastavnog plana i programa za zanimanje GRAFIČKI TEHNIČAR PRIPREME (210394), prilagođenog programa za učenike s teškoćama u obrazovnom sektoru GRAFIČKA TEHNOLOGIJA I AUDIO-VIZUALNO OBLIKOVANJE, sastavni su dio ove odluke.

III.

Ova odluka primjenjivat će se od školske godine 2016./2017. za učenike prvog razreda.

IV.

Ova odluka stupa na snagu osmog dana od dana objave u »Narodnim novinama«.

Klasa: 602-03/15-05/00094

Urbroj: 533-25-16-0006

Zagreb, 1. ožujka 2016.

Ministar

Predrag Šustar, v. r.

[NASTAVNI PLAN I PROGRAM
ZA ZANIMANJE GRAFIČKI TEHNIČAR PRIPREME – PRILAGOĐENI PROGRAM](dodatni/440443.pdf)

46 18.05.2016 Odluka o donošenju nastavnog plana i programa za zanimanje Grafički tehničar pripreme (210394), prilagođenog programa za učenike s teškoćama, u obrazovnom sektoru Grafička tehnologija i audio-vizualno oblikovanje, u trajanju od četiri godine

46 18.05.2016 Odluka o donošenju nastavnog plana i programa za zanimanje Grafički tehničar pripreme (210394), prilagođenog programa za učenike s teškoćama, u obrazovnom sektoru Grafička tehnologija i audio-vizualno oblikovanje, u trajanju od četiri godine
### NN 46/2016 (18.5.2016.), Odluka o katastarskoj izmjeri na području Općine Zemunik Donji za katastarsku općinu Zemunik

46 18.05.2016 Odluka o katastarskoj izmjeri na području Općine Zemunik Donji za katastarsku općinu Zemunik

DRŽAVNA GEODETSKA UPRAVA

1188

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007, 152/2008, 124/2010 i 56/2013) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE ZEMUNIK DONJI ZA KATASTARSKU OPĆINU ZEMUNIK

I.

U svrhu izrade katastra nekretnina i obnove zemljišne knjige na području Općine Zemunik Donji za katastarsku općinu Zemunik provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka izabrana za izvršavanje poslova na katastarskoj izmjeri.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke izabrane za izvršavanje poslova na katastarskoj izmjeri, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Zemunik Donji za katastarsku općinu Zemunik dužni su do 1. rujna 2016. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Zemunik Donji za katastarsku općinu Zemunik dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Zadar i tvrtka izabrana za izvršavanje poslova na katastarskoj izmjeri, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/13-04/29

Urbroj: 541-03-01-01/1-16-118

Zagreb, 6. svibnja 2016.

Ravnatelj
dr. sc. Danko Markovinović, v. r.
### NN 46/2016 (18.5.2016.), Rješenje Zavoda za unapređivanje zaštite na radu klasa: UP/I-115-01/15-01/17, urbroj: 425-02/2-16-6 od 11. svibnja 2016

46 18.05.2016 Rješenje Zavoda za unapređivanje zaštite na radu klasa: UP/I-115-01/15-01/17, urbroj: 425-02/2-16-6 od 11. svibnja 2016

ZAVOD ZA UNAPREĐIVANJE ZAŠTITE NA RADU

1189

Na zahtjev INSPEKTA d.o.o. iz Zagreba, Avenija Dubrovnik 15, OIB: 24609583524, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

INSPEKT d.o.o. iz Zagreba, Avenija Dubrovnik 15, OIB: 24609583524, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika

b) ispitivanja kemijskih čimbenika.

O obavljenim ispitivanjima, navedena pravna osoba je obvezna izdavati i čuvati isprave te voditi evidenciju.

II.

Ovim rješenjem stavlja se izvan snage rješenje Zavoda za unapređivanje zaštite na radu klasa: UP/I-115-01/15-01/17, urbroj: 425-02/2-15-2 od 4. svibnja 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/17

Urbroj: 425-02/2-16-6

Zagreb, 11. svibnja 2016.

Ravnatelj
Vitomir Begović, v. r.
### NN 46/2016 (18.5.2016.), Odluka o izdavanju numizmatičkih kompleta kovanog novca Republike Hrvatske, kuna, i lipa, s oznakom godine kovanja "2016."

HRVATSKA NARODNA BANKA

1192

Na temelju Odluke o donošenju Plana izdavanja prigodnoga kovanog novca i numizmatičkih kompleta u 2016. godini, koju je Savjet Hrvatske narodne banke pod Z. br. 2100/2015. donio na sjednici održanoj 20. listopada 2015., te članka 22. i članka 43. stavka 3. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donio je

ODLUKU

O IZDAVANJU NUMIZMATIČKIH KOMPLETA KOVANOG NOVCA REPUBLIKE HRVATSKE, KUNA I LIPA, S OZNAKOM GODINE KOVANJA »2016.«

1. Hrvatska narodna banka izdaje numizmatički komplet kovanog novca Republike Hrvatske, kuna i lipa, s oznakom godine kovanja »2016.«.

2. Hrvatska narodna banka izdaje numizmatički komplet iz točke 1. ove Odluke u količini od 1000 komada.

3. Kovanice kuna i lipa, uložene u numizmatičke komplete, izrađene su tehnikom kovanja kojom se postiže kakvoća visokoga kovničkog sjaja i zataljene su u plastične omote pravokutnog oblika, dimenzija 166 x 111 mm.

4. Izgled kovanica od 5, 2 i 1 kune te 50, 20, 10, 5, 2 i 1 lipe, uloženih u numizmatičke komplete, istovjetan je izgledu navedenih apoena utvrđenom u Odluci o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), s tim da će navedeni apoeni nositi godinu »2016.« kao oznaku godine kovanja.

5. Numizmatički komplet kovanog novca kuna i lipa s oznakom godine kovanja »2016.« prodavat će se po cijeni od 95,00 kuna za komad, uvećanoj za PDV.

6. Hrvatska narodna banka prodavat će numizmatičke komplete na vlastitom prodajnom mjestu i posredovanjem trgovačkih društava.

7. Ova Odluka stupa na snagu sljedećeg dana od dana objave u »Narodnim novinama«.

O. br. 118-020/05-16/BV

Zagreb, 12. svibnja 2016.

Guverner

Hrvatske narodne banke

prof. dr. sc. Boris Vujčić, v. r.
### NN 46/2016 (18.5.2016.), Odluka o puštanju u optjecaj kovanog novca kuna i lipa s oznakom godine kovanja "2016."

HRVATSKA NARODNA BANKA

1193

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 11. svibnja 2016. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE KOVANJA »2016.«

1. Kovani novac kuna i lipa s oznakom godine kovanja »2016.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s osnovnim obilježjima (osim godine kovanja) utvrđenima u Odluci o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.) pušta se u optjecaj 23. svibnja 2016.

2. Ova Odluka stupa na snagu sljedećeg dana od dana objave u »Narodnim novinama«.

O. br. 818/2016.

Zagreb, 11. svibnja 2016.

Zamjenjuje

predsjednika Savjeta

Hrvatske narodne banke

zamjenik guvernera

Hrvatske narodne banke

Relja Martić, v. r.
### NN 47/2016 (20.5.2016.), Odluka o imenovanju Državnog povjerenstva za procjenu štete od elementarnih nepogoda

47 20.05.2016 Odluka o imenovanju Državnog povjerenstva za procjenu štete od elementarnih nepogoda

HRVATSKI SABOR

1196

Na temelju članka 81. Ustava Republike Hrvatske i članka 27. stavka 3. Zakona o zaštiti od elementarnih nepogoda (»Narodne novine«, br. 73/97. i 174/04.) Hrvatski sabor na sjednici 13. svibnja 2016. donio je

ODLUKU

O IMENOVANJU DRŽAVNOG POVJERENSTVA ZA PROCJENU ŠTETE OD ELEMENTARNIH NEPOGODA

U Državno povjerenstvo za procjenu štete od elementarnih nepogoda iz reda zastupnika imenuju se:

za predsjednicu

LJUBICA AMBRUŠEC

za članove

STJEPAN PINTARIĆ

PERO ĆOSIĆ

DAVOR VLAOVIĆ

ŠANDOR JUHAS

TIHOMIR JAKOVINA

ANKA MRAK TARITAŠ.

Klasa: 021-13/16-06/11

Zagreb, 13. svibnja 2016.

HRVATSKI SABOR

Predsjednik
Hrvatskoga sabora
akademik Željko Reiner, v. r.
### NN 47/2016 (20.5.2016.), Odluka o imenovanju predsjednika i članova Nacionalnog vijeća za vode

HRVATSKI SABOR

1197

Na temelju članka 81. Ustava Republike Hrvatske i članka 182. Zakona o vodama (»Narodne novine«, br. 153/09., 63/11., 130/11., 56/13. i 14/14.) Hrvatski sabor na sjednici 13. svibnja 2016. donio je

ODLUKU

O IMENOVANJU PREDSJEDNIKA I ČLANOVA NACIONALNOG VIJEĆA ZA VODE

I.

Za predsjednika Nacionalnog vijeća za vode iz reda zastupnika imenuje se FRANJO LUCIĆ.

II.

Za članove Nacionalnog vijeća za vode iz reda zastupnika imenuju se:

ANTUN VIDAKOVIĆ

DAVOR VLAOVIĆ

RUŽICA VUKOVAC

RADIMIR ČAČIĆ

IGOR DRAGOVAN

MILORAD BATINIĆ

NANSI TIRELI.

Klasa: 021-13/16-06/12

Zagreb, 13. svibnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 47/2016 (20.5.2016.), Odluka o izboru članova Savjeta za robne zalihe

HRVATSKI SABOR

1198

Na temelju članka 81. Ustava Republike Hrvatske i članka 8. Zakona o strateškim robnim zalihama (»Narodne novine«, br. 87/02. i 14/14.) Hrvatski sabor na sjednici 13. svibnja 2016. donio je

ODLUKU

O IZBORU ČLANOVA SAVJETA ZA ROBNE ZALIHE

Za članove Savjeta za robne zalihe iz reda zastupnika Hrvatskoga sabora biraju se:

MARIJA BUDIMIR

PERO ĆORIĆ

IVO JELUŠIĆ.

Klasa: 021-13/16-06/17

Zagreb, 13. svibnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 47/2016 (20.5.2016.), Odluka o izboru triju članova Otočnog vijeća

HRVATSKI SABOR

1199

Na temelju članka 81. Ustava Republike Hrvatske i članka 36. stavka 2. Zakona o otocima (»Narodne novine«, br. 34/99., 32/02. i 33/06.) Hrvatski sabor na sjednici 13. svibnja 2016. donio je

ODLUKU

O IZBORU TRIJU ČLANOVA OTOČNOG VIJEĆA

Za članove Otočnog vijeća iz reda zastupnika Hrvatskoga sabora biraju se:

BRANKO BAČIĆ

JOSIP BORIĆ

IVAN KLARIN.

Klasa: 021-13/16-06/24

Zagreb, 13. svibnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 47/2016 (20.5.2016.), Odluka o izboru člana Nadzornog odbora Financijske agencije

HRVATSKI SABOR

1200

Na temelju članka 81. Ustava Republike Hrvatske i članka 11. Zakona o Financijskoj agenciji (»Narodne novine«, br. 117/01., 60/04. i 42/05.) Hrvatski sabor na sjednici 13. svibnja 2016. donio je

ODLUKU

O IZBORU ČLANA NADZORNOG ODBORA FINANCIJSKE AGENCIJE

Za člana Nadzornog odbora Financijske agencije iz reda saborskih zastupnika bira se dr. sc. GORAN MARIĆ.

Klasa: 021-13/16-06/25

Zagreb, 13. svibnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 47/2016 (20.5.2016.), Odluka o imenovanju člana Savjeta Javne ustanove Spomen-područja Jasenovac

HRVATSKI SABOR

1201

Na temelju članka 81. Ustava Republike Hrvatske i članka 5. Zakona o Spomen-području Jasenovac (»Narodne novine«, br. 15/90., 28/90. i 22/01.) Hrvatski sabor na sjednici 13. svibnja 2016. donio je

ODLUKU

O IMENOVANJU ČLANA SAVJETA JAVNE USTANOVE SPOMEN-PODRUČJA JASENOVAC

Za člana Savjeta Javne ustanove Spomen-područja Jasenovac imenuje se ANTUN VIDAKOVIĆ, zastupnik u Hrvatskom saboru.

Klasa: 021-13/16-06/26

Zagreb, 13. svibnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 47/2016 (20.5.2016.), Odluka o izboru Izvršnog odbora Nacionalne grupe Hrvatskoga sabora pri Interparlamentarnoj uniji

HRVATSKI SABOR

1202

Na temelju članka 81. Ustava Republike Hrvatske, Hrvatski sabor na sjednici 13. svibnja 2016. donio je

ODLUKU

O IZBORU IZVRŠNOG ODBORA NACIONALNE GRUPE HRVATSKOGA SABORA PRI INTERPARLAMENTARNOJ UNIJI

U Izvršni odbor Nacionalne grupe Hrvatskoga sabora pri Interparlamentarnoj uniji biraju se:

za predsjednicu

TANJA VRBAT GRGIĆ

za potpredsjednicu

JASNA MATULIĆ

za članove

IVAN ŠIPIĆ

LJUBICA MAKSIMČUK

dr. sc. GORDANA RUSAK

dr. sc. VESNA PUSIĆ

MIRANDO MRSIĆ.

Klasa: 021-13/16-04/08

Zagreb, 13. svibnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 47/2016 (20.5.2016.), Odluka o imenovanju Izaslanstva Hrvatskoga sabora u Parlamentarnoj skupštini Mediterana

HRVATSKI SABOR

1203

Na temelju članka 81. Ustava Republike Hrvatske, Hrvatski sabor na sjednici 13. svibnja 2016. donio je

ODLUKU

O IMENOVANJU IZASLANSTVA HRVATSKOGA SABORA U PARLAMENTARNOJ SKUPŠTINI MEDITERANA

U Izaslanstvo Hrvatskoga sabora u Parlamentarnoj skupštini Mediterana imenuju se:

za voditeljicu

SANJA PUTICA

za članove

PETAR ŠKORIĆ

IVAN KLARIN

za zamjenike članova

IVAN KIRIN

LJUBICA AMBRUŠEC

dr. sc. ŽELJKO JOVANOVIĆ.

Klasa: 021-13/16-04/09

Zagreb, 13. svibnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 47/2016 (20.5.2016.), Odluka o imenovanju Izaslanstva Hrvatskoga sabora u Parlamentarnoj dimenziji Srednjoeuropske inicijative

HRVATSKI SABOR

1204

Na temelju članka 81. Ustava Republike Hrvatske, Hrvatski sabor na sjednici 13. svibnja 2016. donio je

ODLUKU

O IMENOVANJU IZASLANSTVA HRVATSKOGA SABORA U PARLAMENTARNOJ DIMENZIJI SREDNJOEUROPSKE INICIJATIVE

U Izaslanstvo Hrvatskoga sabora u Parlamentarnoj dimenziji Srednjoeuropske inicijative imenuju se:

za voditelja

RADIMIR ČAČIĆ

za članove

ŽARKO TUŠEK

DAMIR MATELJAN

za zamjenike članova

ROBERT PODOLNJAK

MIHAEL ZMAJLOVIĆ.

Klasa: 021-13/16-04/10

Zagreb, 13. svibnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 47/2016 (20.5.2016.), Odluka o imenovanju dvoje članova Izaslanstva Hrvatskoga sabora u Parlamentarnoj skupštini Unije za Mediteran

HRVATSKI SABOR

1205

Na temelju članka 81. Ustava Republike Hrvatske, Hrvatski sabor na sjednici 13. svibnja 2016. donio je

ODLUKU

O IMENOVANJU DVOJE ČLANOVA IZASLANSTVA HRVATSKOGA SABORA U PARLAMENTARNOJ SKUPŠTINI UNIJE ZA MEDITERAN

U Izaslanstvo Hrvatskoga sabora u Parlamentarnoj skupštini Unije za Mediteran imenuju se:

JOSIP BILAVER

SABINA GLASOVAC.

Klasa: 021-13/16-04/11

Zagreb, 13. svibnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 47/2016 (20.5.2016.), Odluka o imenovanju Izaslanstva Hrvatskoga sabora u Parlamentarnoj skupštini SEECP-a

HRVATSKI SABOR

1206

Na temelju članka 81. Ustava Republike Hrvatske, Hrvatski sabor na sjednici 13. svibnja 2016. donio je

ODLUKU

O IMENOVANJU IZASLANSTVA HRVATSKOGA SABORA U PARLAMENTARNOJ SKUPŠTINI SEECP-a

U Izaslanstvo Hrvatskoga sabora u Parlamentarnoj skupštini SEECP-a imenuju se:

za voditelja (člana)

LUCIAN VUKELIĆ

za članove

dr. sc. INES STRENJA LINIĆ

VEDRAN BABIĆ

za zamjenike članova

NADA MURGANIĆ

DARIO HREBAK

PREDRAG MATIĆ.

Klasa: 021-13/16-04/12

Zagreb, 13. svibnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 47/2016 (20.5.2016.), Odluka o izmjeni i dopuni Odluke o smještaju zastupnika Hrvatskoga sabora u Zagrebu u vrijeme zasjedanja Sabora, radnih tijela i klubova zastupnika

47 20.05.2016 Odluka o izmjeni i dopuni Odluke o smještaju zastupnika Hrvatskoga sabora u Zagrebu u vrijeme zasjedanja Sabora, radnih tijela i klubova zastupnika

ODBOR ZA IZBOR, IMENOVANJA I UPRAVNE POSLOVE HRVATSKOGA SABORA

1207

Na temelju članka 105., stavka 1., podstavka 5. i 9., Poslovnika Hrvatskoga sabora (»Narodne novine«, br. 81/13. – u daljnjem tekstu: Poslovnik), prethodnog mišljenja Predsjedništva Hrvatskoga sabora klasa: 121-01/16-01/01, urbroj: 6531-16-02 od 7. travnja 2016. Odbor za izbor, imenovanja i upravne poslove Hrvatskoga sabora, je na 6. sjednici održanoj 13. svibnja 2016. donio

ODLUKU

O IZMJENI I DOPUNI ODLUKE O SMJEŠTAJU ZASTUPNIKA HRVATSKOGA SABORA U ZAGREBU U VRIJEME ZASJEDANJA SABORA, RADNIH TIJELA I KLUBOVA ZASTUPNIKA

I.

U Odluci o smještaju zastupnika Hrvatskoga sabora u vrijeme zasjedanja Sabora, radnih tijela i klubova zastupnika (»Narodne novine«, br. 144/02. – pročišćeni tekst, 158/03., 38/05. i 44/05. – pročišćeni tekst, u daljnjem tekstu: Odluka) u točki II. u stavku 3. riječi »točke 1. članka 13. Zakona o obvezama i pravima državnih dužnosnika (»Narodne novine«, br. 101/98.)«, zamjenjuju se riječima »članka 13., stavka 1., točke 1. Zakona o obvezama i pravima državnih dužnosnika (»Narodne novine«, br. 101/98., 135/98., 105/99., 25/00., 73/00., 30/01., 59/01., 114/01., 153/02., 16/04., 30/04., 121/05., 151/05., 141/06., 17/07., 107/07., 60/08., 38/09., 150/11., 22/13. i 3/15.).«

II.

U točki II. Odluke iza stavka 5. dodaje se novi stavak 6. koji glasi:

»Naknada za odvojeni život neće se isplaćivati zastupnicima u vremenu od 15. srpnja do 15. rujna i od 15. prosinca do 15. siječnja tekuće godine, te u razdoblju od raspuštanja do konstituiranja novog saziva Hrvatskoga sabora.«

III.

Ova Odluka stupa na snagu danom donošenja.

Klasa: 121-01/16-01/01

Urbroj: 6521-18-16-03

Zagreb, 13. svibnja 2016.

Predsjednik
Odbora za izbor, imenovanja
i upravne poslove Hrvatskoga sabora
Franjo Lucić, v. r.
### NN 47/2016 (20.5.2016.), Odluka o postavljanju Kreše Glavača za izvanrednog i opunomoćenog veleposlanika Republike Hrvatske u Socijalističkoj Republici Vijetnamu, sa sjedištem u Kuala Lumpuru

PREDSJEDNICA REPUBLIKE HRVATSKE

1208

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1501/08, urbroj: 5030115/1-16-11 od 4. svibnja 2016., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

KREŠO GLAVAČ, izvanredni i opunomoćeni veleposlanik Republike Hrvatske u Maleziji, sa sjedištem u Kuala Lumpuru, postavlja se i za izvanrednog i opunomoćenog veleposlanika Republike Hrvatske u Socijalističkoj Republici Vijetnamu, sa sjedištem u Kuala Lumpuru.

Ova Odluka stupa na snagu danom donošenja.

Klasa: 018-07/16-02/03
Urbroj: 71-06-01/1-16-2
Zagreb, 12. svibnja 2016.

Predsjednica
Republike Hrvatske
Kolinda Grabar-Kitarović, v. r.

47 20.05.2016 Odluka o postavljanju Kreše Glavača za izvanrednog i opunomoćenog veleposlanika Republike Hrvatske u Socijalističkoj Republici Vijetnamu, sa sjedištem u Kuala Lumpuru

47 20.05.2016 Odluka o postavljanju Kreše Glavača za izvanrednog i opunomoćenog veleposlanika Republike Hrvatske u Socijalističkoj Republici Vijetnamu, sa sjedištem u Kuala Lumpuru
### NN 47/2016 (20.5.2016.), Odluka o postavljanju Kreše Glavača za izvanrednog i opunomoćenog veleposlanika Republike Hrvatske u Bruneju Darussalamu, sa sjedištem u Kuala Lumpuru

PREDSJEDNICA REPUBLIKE HRVATSKE

1209

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1501/08, urbroj: 5030115/1-16-14 od 4. svibnja 2016., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

KREŠO GLAVAČ, izvanredni i opunomoćeni veleposlanik Republike Hrvatske u Maleziji, sa sjedištem u Kuala Lumpuru, postavlja se i za izvanrednog i opunomoćenog veleposlanika Republike Hrvatske u Bruneju Darussalamu, sa sjedištem u Kuala Lumpuru.

Ova Odluka stupa na snagu danom donošenja.

Klasa: 018-07/16-02/04

Urbroj: 71-06-01/1-16-2

Zagreb, 12. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 47/2016 (20.5.2016.), Odluka o postavljanju prof. dr. sc. Nenada Preloga za izvanrednog i opunomoćenog veleposlanika Republike Hrvatske u Republici Mauricijusu, sa sjedištem u Pretoriji

PREDSJEDNICA REPUBLIKE HRVATSKE

1210

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/36, urbroj: 5030115/1-16-26 od 4. svibnja 2016., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Prof dr. sc. NENAD PRELOG, izvanredni i opunomoćeni veleposlanik Republike Hrvatske u Republici Južnoj Africi, sa sjedištem u Pretoriji, postavlja se i za izvanrednog i opunomoćenog veleposlanika Republike Hrvatske u Republici Mauricijusu, sa sjedištem u Pretoriji.

Ova Odluka stupa na snagu danom donošenja.

Klasa: 018-07/16-02/05

Urbroj: 71-06-01/1-16-2

Zagreb, 12. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 47/2016 (20.5.2016.), Uredba o uvjetima, načinu i postupku raspolaganja tražbinama Republike Hrvatske s naslova duga po kreditima i protestiranim državnim jamstvima u predstečajnim i stečajnim postupcima

VLADA REPUBLIKE HRVATSKE

1211

Na temelju članka 35. Zakona o izvršavanju Državnog proračuna Republike Hrvatske za 2016. godinu (»Narodne novine«, broj 26/16), Vlada Republike Hrvatske je na sjednici održanoj 18. svibnja 2016. godine donijela

UREDBU

O UVJETIMA, NAČINU I POSTUPKU RASPOLAGANJA TRAŽBINAMA REPUBLIKE HRVATSKE S NASLOVA DUGA PO KREDITIMA I PROTESTIRANIM DRŽAVNIM JAMSTVIMA U PREDSTEČAJNIM I STEČAJNIM POSTUPCIMA

Članak 1.

Ovom Uredbom utvrđuju se uvjeti, način i postupak raspolaganja tražbinama Republike Hrvatske s naslova duga po kreditima i protestiranim državnim jamstvima u predstečajnim i stečajnim postupcima.

Članak 2.

Dug po kreditima i protestiranim državnim jamstvima jest dospjela i nepodmirena obveza prema državi nastala do dana otvaranja predstečajnog ili stečajnog postupka s osnove kredita i protestiranih državnih jamstava koja bi bila primitak državnog proračuna Republike Hrvatske.

Članak 3.

(1) Ova Uredba primjenjuje se na dužnika, i to dužnika pravnu osobu i dužnika pojedinca, osim na dužnika nad kojima se ne može provesti predstečajni i stečajni postupak.

(2) Dužnik u smislu ove Uredbe smatra se pravna osoba te dužnik pojedinac, koji ima nepodmirenu obvezu prema državnom proračunu Republike Hrvatske po kreditima i protestiranim državnim jamstvima.

(3) Dužnikom pojedincem u smislu ove Uredbe smatra se fizička osoba obveznik poreza na dohodak od samostalne djelatnosti prema odredbama Zakona o porezu na dohodak i fizička osoba obveznik poreza na dobit prema odredbama Zakona o porezu na dobit.

Članak 4.

O tražbinama Republike Hrvatske s osnove duga po kreditima i protestiranim državnim jamstvima u predstečajnim i stečajnim postupcima odlučuje ministar financija na prijedlog Savjetodavnog vijeća Ministarstva financija, na način i u postupku utvrđenom Uredbom o uvjetima, načinu i postupku raspolaganja tražbinama s naslova poreznog duga u predstečajnom i stečajnom postupku, kojim se uređuju uvjeti, način i postupak raspolaganja tražbinama s naslova poreznog duga u predstečajnom i stečajnom postupku.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/16-03/24
Urbroj: 50301-05/16-16-2
Zagreb, 18. svibnja 2016.

Predsjednik
Tihomir Orešković, v. r.

47 20.05.2016 Uredba o uvjetima, načinu i postupku raspolaganja tražbinama Republike Hrvatske s naslova duga po kreditima i protestiranim državnim jamstvima u predstečajnim i stečajnim postupcima

47 20.05.2016 Uredba o uvjetima, načinu i postupku raspolaganja tražbinama Republike Hrvatske s naslova duga po kreditima i protestiranim državnim jamstvima u predstečajnim i stečajnim postupcima
### NN 47/2016 (20.5.2016.), Odluka o davanju određenih nekretnina u vlasništvu Republike Hrvatske na upravljanje Uredu predsjednice Republike Hrvatske i Državnom uredu za upravljanje državnom imovinom

VLADA REPUBLIKE HRVATSKE

1213

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 12. svibnja 2016. godine donijela

ODLUKU

O DAVANJU ODREĐENIH NEKRETNINA U VLASNIŠTVU REPUBLIKE HRVATSKE NA UPRAVLJANJE UREDU PREDSJEDNICE REPUBLIKE HRVATSKE I DRŽAVNOM UREDU

ZA UPRAVLJANJE DRŽAVNOM IMOVINOM

I.

Zgrade s pratećim prostorom i objektima (u daljnjem tekstu: nekretnine) i pokretninama koje neposredno služe tim nekretninama daju se na upravljanje Uredu predsjednice Republike Hrvatske i to:

1. Glavna kuća, Pantovčak 241, Zagreb

2. »Vila Prekrižje«, Zagreb.

II.

Zgrade s pratećim prostorom, objektima i pokretninama koje neposredno služe tim nekretninama daju se na upravljanje Državnom uredu za upravljanje državnom imovinom i to:

1. Zgrade u Zagrebu: Visoka ulica broj 15 i broj 22

2. »Zelena vila«, Pantovčak 241a, Zagreb

3. Objekti na otočju Brijuni:

– »Vila Brijunka«

– »Bijela vila«

– »Vila Jadranka«

– »otok Vanga« (Krasnica)

– »otok Galija«

– »Kaštel«

4. »Vila Kovač«, Hvar

5. nekretnine upisane u zk.ul. 1365, k.o. Samobor: zkč.br. 3353 kuća br. 40, dvorište, voćnjak, zkč.br. 3355 zgrade, livada, zkč.br. 3349 livada Benkovčak, zkč.br. 3350 šuma Benkovčak, zkč.br. 3351 vinograd, zkč.br. 3352 voćnjak, zkč.br. 3356 voćnjak, zkč.br. 3357 livada, zkč.br. 3358 vinograd, zkč.br. 3354 vinograd.

III.

Ured predsjednice Republike Hrvatske brine o načinu korištenja, obavlja poslove investicijskog i tekućeg održavanja, te pomoćno-tehničke poslove u nekretninama iz točke I. ove Odluke.

IV.

Državni ured za upravljanje državnom imovinom brine o načinu korištenja, obavlja poslove investicijskog i tekućeg održavanja, te pomoćno-tehničke poslove u nekretninama iz točke II. ove Odluke.

V.

Danom stupanja na snagu ove Odluke prestaje važiti Odluka o davanju određenih nekretnina u vlasništvu Republike Hrvatske, kojima je do sada upravljao Ured za rezidencijalne potrebe, na upravljanje Uredu Predsjednika Republike Hrvatske i Uredu za državnu imovinu, klase: 940-01/01-04/02, urbroja: 5030102-01-1, od 19. srpnja 2001. godine i klase: 022-03/15-04/28, urbroja: 50301-09/09-15-3, od 29. siječnja 2015. godine.

VI.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/16-04/107

Urbroj: 50301-09/09-16-2

Zagreb, 12. svibnja 2016.

Predsjednik

Tihomir Orešković, v. r.
### NN 47/2016 (20.5.2016.), Odluka o dopuni Odluke o korištenju rezidencijalnih objekata u vlasništvu Republike Hrvatske

VLADA REPUBLIKE HRVATSKE

1215

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 12. svibnja 2016. godine donijela

ODLUKU

O DOPUNI ODLUKE O KORIŠTENJU REZIDENCIJALNIH OBJEKATA U VLASNIŠTVU REPUBLIKE HRVATSKE

I.

U Odluci o korištenju rezidencijalnih objekata u vlasništvu Republike Hrvatske (»Narodne novine«, br. 151/14 i 11/15) u točki I. iza podtočke 2. briše se točka i dodaje podtočka 3. koja glasi:

»3. zgrada »Visoka«, u Zagrebu, Visoka ulica broj 22.«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/16-04/108

Urbroj: 50301-09/09-16-2

Zagreb, 12. svibnja 2016.

Predsjednik

Tihomir Orešković, v. r.
### NN 47/2016 (20.5.2016.), Odluka o troškovima smještaja u Prihvatilištu za tražitelje azila

47 20.05.2016 Odluka o troškovima smještaja u Prihvatilištu za tražitelje azila

MINISTARSTVO UNUTARNJIH POSLOVA

1216

Na temelju članka 93. stavka 1. točke 3. Zakona o međunarodnoj i privremenoj zaštiti (»Narodne novine«, broj: 70/15), ministar unutarnjih poslova donosi

ODLUKU

O TROŠKOVIMA SMJEŠTAJA U PRIHVATILIŠTU ZA TRAŽITELJE AZILA

I.

Ovom se Odlukom utvrđuju troškovi smještaja u Prihvatilištu za tražitelje azila (u daljnjem tekstu: Prihvatilište) te način njihovog obračuna i naplate.

II.

Smještaj u Prihvatilištu obuhvaća mjesečni higijenski paket (u daljnjem tekstu: higijenski paket), hranu i odjeću osiguranu u naravi te noćenje.

Troškovi smještaja u Prihvatilištu predstavljaju ukupan zbroj cijena higijenskog paketa, hrane i odjeće osigurane u naravi te noćenja.

III.

Higijenski paket sadrži: toaletni sapun, šampon, pastu za zube, četkicu za zube, pjenu za brijanje, britvice, higijenske uloške, toaletni papir, dezinfekcijsko sredstvo, sredstvo za pranje posuđa, spužvice, krpu, vreće za smeće i tekućinu za staklo.

Cijena higijenskog paketa iznosi 137,00 kuna.

IV.

Higijenski paket može po potrebi sadržavati i dječje pelene.

Cijena higijenskog paketa u kojem su sadržane dječje pelene iznosi 490,00 kuna.

V.

Cijena hrane osigurane u naravi za tražitelja međunarodne zaštite (u daljnjem tekstu: tražitelj) iznosi 40,00 kuna po danu.

VI.

Paket odjeće osigurane u naravi za tražitelja sadrži: gaće, majice, trenirku, čarape i papuče.

Cijena punog paketa odjeće osigurane u naravi iznosi 726,00 kuna.

VII.

Cijena noćenja tražitelja u Prihvatilištu iznosi 60,00 kuna po osobi po danu.

VIII.

Ministarstvo unutarnjih poslova ima pravo zahtijevati povrat troškova smještaja od tražitelja za kojeg se utvrdi da posjeduje sredstva koja mu omogućavaju odgovarajući životni standard.

Tražitelj za kojeg se utvrdi da je kršenjem odredbi Kućnog reda Prihvatilišta prouzročio materijalnu štetu u Prihvatilištu dužan je, na zahtjev Ministarstva, Ministarstvu naknaditi sredstva za pokriće nastale štete.

IX.

Sredstva za pokriće troškova smještaja utvrđenih ovom Odlukom tražitelji uplaćuju na račun Državnog proračuna, IBAN: HR1210010051863000160, MODEL: HR63, s pozivom na broj: 7005-713-23019-broj zahtjeva za međunarodnu zaštitu.

X.

Stupanjem na snagu ove Odluke prestaje važiti Odluka o troškovima smještaja u Prihvatilištu za tražitelje azila (»Narodne novine« br. 49/08).

XI.

Ova Odluka stupa na snagu osmog dana od dana objave u »Narodnim novinama«.

Broj: 511-01-152-12903-2016

Zagreb, 13. svibnja 2016.

Ministar
Vlaho Orepić, v. r.
### NN 47/2016 (20.5.2016.), Indeks potrošačkih cijena u travnju 2016.

47 20.05.2016 Indeks potrošačkih cijena u travnju 2016.

DRŽAVNI ZAVOD ZA STATISTIKU

1220

Državni zavod za statistiku objavljuje

INDEKS

POTROŠAČKIH CIJENA U TRAVNJU 2016.

Indeks potrošačkih cijena u travnju 2016. u odnosu na ožujak 2016. iznosi 100,1.

Klasa: 957-04/16-01/1
Urbroj: 555-09-05-16-10
Zagreb, 16. svibnja 2016.

Ravnatelj
Marko Krištof, v. r.